અને ઝડપથી તે બીજી દિશામાં ચાલવા લાગ્યો. રુચીનું અંગ અંગ ક્રોધમાં ધ્રુજી રહ્યું હતું તેનું દિલ ચાહયું કે તે પ્રકાશની પાછળ દોડીને તેને પકડીને આખો હચમચાવી નાંખે અને તેના આવા વર્તનનું કારણ પૂછે પણ તેના મને તેને રોકી. તેની આંખોમાંથી ગુસ્સો પાણી બનીને વહેવા લાગ્યો. તેને પછીથી જાણ થઈ પ્રકાશના અહીંના આગમનના કારણની. તેણે વિચાર્યું કે પ્રકાશ સાચે જ એક નિષ્ઠુર નિંભર અઠંગ રાજકારણી બની ગયો છે. તેને મારી લાગણીની શું કિંમત ?